আবু 'আব্দুল্লাহ মুহাম্মাদ ইবনে সালেহ ইবনে মুহাম্মাদ ইবনে সুলায়মান ইবনে আব্দুর রহমান আল-উসাইমিন আল-তামিমি (; জন্মঃ ৯ই মার্চ, ১৯২৯মৃত্যুঃ ১০ই জানুয়ারি, ২০০১), সাধারণত মুহাম্মাদ ইবনে সালেহ আল-উসাইমিন নামে পরিচিত, ছিলেন বিংশ শতাব্দীর শেষার্ধে সৌদি আরবের অন্যতম বিশিষ্ট ইসলামিক পণ্ডিত। তাকে আধুনিকযুগের অন্যতম শ্রেষ্ঠ ফকিহ হিসেবে বিবেচনা করা হতো।   জীবনী  উসাইমিন ১৯২৫ সালের ৯ই মার্চ সৌদি আরবের কাসিম অঞ্চলের উনাইজা শহরে জন্মগ্রহণ করেন। তিনি খুব অল্প বয়সেই কুরআন মুখস্থ করেছিলেন। অধ্যয়নের সময় তিনি সৌদি আরবের প্রখ্যাত ওলামার তত্ত্বাবধানে হাদিস, তাফসির, ধর্মতত্ত্ব ও আরবি ভাষায় অগাধ ধর্মীয় শিক্ষা গ্রহণ করেন এবং রিয়াদের শরিয়ত কলেজ, উম্মুল কুরা বিশ্ববিদ্যালয় থেকে স্নাতক হন। তিনি সৌদি সিনিয়র ইসলামিক স্কলার কমিশনের সদস্য, কাসিমের ইমাম মোহাম্মদ বিন সৌদ ইসলামিক বিশ্ববিদ্যালয়ের অধ্যাপক এবং এর একাডেমিক কাউন্সিলের সদস্য হন। ইসলামিক মতবাদের বিভিন্ন দিক নিয়ে কাজে চুক্তি করেন। তাঁর সবচেয়ে গুরুত্বপূর্ণ বইগুলো হল ফিকাহ সম্পর্কিত। তাঁর ১৫ খণ্ডের বই এবং কুরআনের ব্যাখ্যার উপর ১০ খণ্ডের বই রয়েছে। রমজানের সময় তিনি মক্কার পবিত্র মসজিদে শিক্ষকতাও করেছিলেন।   বাংলা ভাষায় অনূদিত উল্লেখযোগ্য গ্রন্থাবলির মধ্যে রয়েছে :  ১. ইসলামী পুনর্জাগরণের পথ ও পদ্ধতি;  ২. উলামাদের মতানৈক্য ও আমাদের করণীয়  ৩. তাওবা  ৪. জাকাতুল ফিতর  ৫. সমাজসংস্কারে নারীর ভূমিকা  ৬. বিদয়াতের ভয়াবহতা  ৭. সহিহ হাদিসে কুদসি  ৮. ইসলাম-সমর্থিত কয়েকটি স্বভাবজাত অধিকার  ৯. হজ ও উমরার সংক্ষিপ্ত বিবরণ  ১০. স্বর্ণ ক্রয়-বিক্রয়সংক্রান্ত প্রশ্নোত্তর  ১১. সালাত পরিত্যাগকারীদের বিধান  ১২. ফিকহের মূলনীতি  ১৩. ফিতনাতুত তাকফির  ১৪. রিসালাতুল হিজাব  ১৫. ইউথ প্রবলেম   ইংরেজি ভাষায় অনূদিত গ্রন্থাবলির মধ্যে রয়েছে :  Right by the Nature and Ordained by Shariah  Explanation of Ayatul-Qursi  Explaining the fundamentals of Faith  Fasting, the great act of worship  Explanation of Riyadus Saleheen. 2vol.  তাকে সাধারণভাবে শেখ ইবনে উসাইমিন নামে ডাকা হত; নিয়মিত ক্লাস, প্রকাশনা, রেডিও অনুষ্ঠান এবং প্রচার ও পরামর্শ কার্যক্রমের মাধ্যমে ছাত্র ও জনগণের সাথে ইসলাম ধর্ম সম্পর্কে শিক্ষা দিতেন।   বাদশাহ ফয়সাল আন্তর্জাতিক পুরস্কার  শেখ আল-উসাইমিন সৌদি আরবের রিয়াদে ইমাম মুহাম্মদ ইবনে সৌদ ইসলামি বিশ্ববিদ্যালয়ের ইসলাম শিক্ষার অধ্যাপক এবং ওলামার উচ্চ কমিটির সদস্য ছিলেন। মুসলিম পণ্ডিত হিসেবে তার বিশিষ্ট কর্মজীবন এবং ইসলামের উদ্দেশ্যকে উৎসাহিত করার জন্য তার অক্লান্ত প্রচেষ্টার স্বীকৃতিস্বরূপ তাকে ইসলাম পরিষেবায় বাদশাহ ফয়সাল আন্তর্জাতিক পুরস্কার প্রদান করা হয়।  মৃত্যু উসাইমিন বুধবার ১৫ শাওয়াল ১৪২১ হিজরীতে বা ১০ জানুয়ারি ২০০১ সালে মারা যান। তখন তার বয়স ছিল ৭৪ বছর।   শিক্ষাজীবন ও শিক্ষকগণ  কুরআন মুখস্থ (হিফজ) এবং প্রাথমিক পড়ালেখা শেষে, তিনি মুহাম্মাদ ইবনে 'আব্দুল 'আযীয আল মুতাওয়া' এবং শাইখ আলি আস সালিহির কাছে উনাইজায় ধর্মীয় পড়ালেখা শুরু করেন।   অনুপ্রেরণা  আল-উসাইমিন এখন পর্যন্ত সালাফি আন্দোলনে একজন অনুপ্রেরণাদায়ক ব্যক্তিত্ব হিসেবে বিবেচিত।  আরো দেখুন  আব্দুল আজিজ ইবনে বায মুহাম্মদ নাসিরউদ্দিন আল আলবানী  ফতোয়াসমূহ  আল-উসাইমিনের মতে, নারীদের গাড়ি চালানো নিষিদ্ধ করা উচিত; কারণ ট্রাফিক লাইট, পেট্রোল স্টেশন, পুলিশ চেকপয়েন্ট এবং অন্যান্য গাড়ি সম্পর্কিত এনকাউন্টারে পুরুষ ও মহিলাদের সহজেই মিশ্রণের সুযোগ করে দেবে।  এছাড়াও, উসাইমিন বলেন, যে নামাজ আদায় করে না, সে ইসলাম থেকে বেরিয়ে যায় এবং যে স্বামী বা স্ত্রী সালাত আদায় করেনা তার সাথে থাকা বৈধ নয়।  উসাইমিন মদিনার সবুজ গম্বুজ ভেঙে ফেলার ও ইসলামের নবি মুহাম্মাদ এবং তার সাহাবি, আবু বকর ও উমর ইবনুল খাত্তাবের কবর সমান করার প্রস্তাবকে সমর্থন করেছিলেন।   তথ্যসূত্র   বিষয়শ্রেণী:সুন্নি ফিকহ পণ্ডিত বিষয়শ্রেণী:২০০১-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:২০শ শতাব্দীর আরব ব্যক্তি বিষয়শ্রেণী:নাস্তিকতার সমালোচক বিষয়শ্রেণী:খ্রিস্টধর্মের সমালোচক বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের শিক্ষক বিষয়শ্রেণী:উম্মুল কুরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাদশাহ ফয়সাল পুরস্কার বিজয়ী বিষয়শ্রেণী:১৯২৯-এ জন্ম বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:সৌদি ইমাম বিষয়শ্রেণী:শিয়া ইসলামের সমালোচক বিষয়শ্রেণী:সৌদি আরবীয় সালাফি বিষয়শ্রেণী:আছারি ব্যক্তিত্ব